**Workshop**: **Tidlig indsats i PPR til børn, der stammer**

I samarbejde med Audiologopædisk Forening og Foreningen af tale-hørelærere i Folkeskolen arrangerer Stammeforeningen i Danmark igen i år en workshop for logopæder/talepædagoger. For at tilgodese så mange som muligt, holder vi samme workshop i Hellerup og i Jelling.

**Praktiske oplysninger**

Dato og sted: **8. november 2017** University College Lillebælt, Vejlevej 2, 7300 Jelling. Stedet ligger tæt på banegården i Jelling.

**9. november 2017** Kommunikationscentret Region Hovedstaden Rygårds Alle 45, 2900 Hellerup

**PROGRAM**

9.30-10.00 Velkomst og kaffe

10.00-11.00 Forelæsning

11.00-11.15 Pause

11.15-12.15 Forelæsning

12.15-13.00 Frokost

13.00-14.00 Forelæsning

14.00-14.30 Pause og spørgsmål

14.30-15.30 Forelæsning

15.30-16.00 Opsamling

**Deltagergebyr**: 850 kroner, indbefatter kaffe/te og frokost

**Tilmeldingsfrist**: 1. september 2017

**Tilmelding** pr. e-mail til fsd@fsd.dk. Tilmeldingen skal indeholde dit navn, e-mailadresse, om du ønsker at deltage i Hellerup eller i Jelling, samt ean.nr., hvortil opkrævning skal sendes.

**Beskrivelse af workshoppen**

Workshoppen omhandler indsatsen over for førskolebørn og skolebørn op til 12 år, der stammer. Den sigter mod det muliges kunst for logopæder og talepædagoger i PPR-regi. Workshoppen tager udgangspunkt i hverdagen i en PPR og omhandler såvel stammen hos det lille barn som hos det ældre barn, hvor stammen kan gribe ind i barnets trivsel, læring og kommunikationsudvikling. Workshoppen giver ideer til, hvordan logopæden/talepædagogen i en PPR kan arbejde forebyggende, foregribende og indgribende med såvel indirekte som direkte interventionsformer.

**Leder af workshoppen**: Helle Blunk Brandt er lektor på VIA, Aarhus. Hun har tidligere arbejdet i PPR i Hedensted kommune og i Give kommune, hvor hun oprettede tilbud til børn, der stammer. Helle Blunk Brandt er leder af Efteruddannelsen i Stammen.

**Yderligere oplysninger:**

Vedr. tilmelding: Karen Thorsen, fsd@fsd.dk.

Vedr. indholdet af workshoppen: Hermann Christmann, hc@nordfiber.dk